สอบถามหน่อยค่ะ พอดีว่าหนูเป็นคนร้องไห้ง่าย ใครพูดอะไรนิดๆหน่อยๆน้ำตาก็ไหลแล้ว อีกเรื่องก็คือเรื่องคนรัก เวลาเขาพูดอะไรใส่เรา น้ำตาก็ไหลแล้ว ยิ่งถ้าตอนจะเลิกกันหนูก็จะร้องไห้หนักมาก แล้วคิดว่าตัวเองอยู่ไม่ได้ถ้าไม่มีเขา ร้องแบบจะขาดใจ หนูเป็นคนนึงที่ทำใจกับเรื่องแบบนี้ได้ยากมากๆ หนูควรทำยังไงดีคะ ถ้าหนูรักคนๆนึงมากๆหนูจะไม่อยากให้เขาไปไหนเลย บางทีกเคยคิดว่าตายๆไปซะก็ดี
สวัสดีค่ะ อาการร้องไห้ง่ายอาจจะหมายถึงการเป็นคนที่อ่อนไหวต่อคำพูดของคนอื่นๆ ซึ่งจริงๆไม่ใช่โรคอะไร เพียงแต่ต้องตั้งสติ ฝึกฝน อดทน ทำจิตใจให้เข้มแข็งขึ้นแต่หากร้องไห้บ่อยๆ เก็บตัวมาก พฤติกรรมการกิน การนอนเปลี่ยนแปลง มีความคิดอยากฆ่าตัวตาย เป็นติดต่อกันเกิน 2 สัปดาห์ อาจเข้าข่ายโรคซึมเศร้าหรือการเปลี่ยนแปลงทางอารมณ์ได้ ควรพบจิตแพทย์เพื่อประเมินเพิ่มเติมในระหว่างนี้หาสิ่งที่ชอบทำเพื่อเบี่ยงเบนความสนใจ รักและดูแลตนเองให้มากขึ้น ไม่เอาคำพูดของคนอื่นมาใส่ใจหรือคิดมากจนเกินไป